****

**[CANAT19] เจาะลึกเส้นทางพระพุทธศาสนาและเส้นทางสายไหม Silk Road**

**ซีอาน ลั่วหยาง ถ้ำหลงเหมิน สุสานทหารจิ๋นซี เจดีย์ห่านป่าใหญ่ ถ้ำหินม่ายจีซาน เมืองจางเย่**

**วัดพระใหญ่ ภูเขาสายรุ้ง ด่านเจียยี่กวน เมืองตุนหวง ทะเลสาบวงพระจันทร์ ถ้ำโมเกาคู**

**เมืองทูรูฟาน เมืองโบราณเกาชาง เมืองอูรูมูฉี ภูเขาหิมะเทียนซาน โชว์เส้นทางสายไหม**



**• Premium China - เส้นทางสายไหม ซินเจียง**

• เส้นทางสายไหม เป็นเส้นทางการค้าขายโบราณที่เชื่อมระหว่างสองทวีป คือเอเชียและยุโรป มีจุดเริ่มต้นที่ เมืองซีอานหรือนครฉางอาน ศูนย์กลางของอารยะธรรมจีนโบราณและสิ้นสุดลงที่เมืองอิสตันบูล ประเทศตุรกี สินค้าหลักของการค้าขายคือผ้าไหม

• ชม สุสานทหารดินเผาจิ๋นซี อันยิ่งใหญ่ และชม ถ้ำผาหลงเหมิน ผาหินแกะสลักมรดกโลก

• ชม วัดฉือเอิน หรือ เจดีย์ห่านป่าใหญ่ วัดนี้เคยเป็นอารามหลวงที่สร้างขึ้นโดยฮ่องเต้ถังเกาจง

• ชม ถ้ำหินม่ายจีซาน (Maijishan Grottoes) ถ้ำหินแกะสลัก ถ้ำพุทธศิลป์ที่ได้ขึ้นเป็นมรดกโลก

• ชมความมหัศจรรย์ของ ภูเขาสายรุ้ง Rainbow Mountain กับธรรมชาติที่สรรค์สร้าง

• เที่ยว ปราการด่านตะวันตกเจียยี่กวน ปราการที่แข็งแรงและสำคัญที่สุดของประเทศจีน

• ชม ถ้ำตุนหวง ถ้ำหินแกะสลักขนาดใหญ่ที่สุดของจีน ถ้ำพุทธศิลป์ที่ได้ขึ้นเป็นมรดกโลก

• สนุกสนานการการ ขี่อูฐกลางทะเลทราย ไปชม ทะเลสาบวงพระจันทร์

• ชม เมืองทูรูฟาน (Turpan) เมืองศูนย์กลางการค้าที่สำคัญบนเส้นทางสายไหมสายเหนือ

• เที่ยวชม ภูเขาหิมะเขาเทียนซาน สถานที่ท่องเที่ยวที่ขึ้นชื่อของซินเจียง (มรดกโลก)

• ชม โชว์เส้นทางสายไหม โชว์ที่สวยที่สุดของซีอานที่บอกเล่าเรื่องราวเส้นทางการค้าโบราณจากซีอานไปยุโรป

• เดินทางสบายเน้นนั่งรถไฟความเร็วสูงช่วยประหยัดเวลาในการเดินทาง

• อาหารดี - โรงแรมที่พักระดับ 5 ดาว – รวมทิปไกด์จีน+พนักงานขับรถ

• ไม่ลงร้านช้อปร้านยา มีเวลาเที่ยวเต็มที่ ไม่มีขาย Option เสริม ไม่เก็บเงินเพิ่มราคาทัวร์

|  |  |  |  |
| --- | --- | --- | --- |
| **• วันเดินทาง - ค่าบริการ** | | | |
| วันเดินทาง | ผู้ใหญ่ | พักเดี่ยวเพิ่ม | หมายเหตุ |
| 8 – 19 เมษายน 2568 | 88,995.- | 17,500.- | กรุ๊ป 16 ท่าน |
| 6 – 17 พฤษภาคม 2568 | 88,995.- | 17,500.- | กรุ๊ป 16 ท่าน |
| • โอเชี่ยนสไมล์ทัวร์ จัดเอง / ลูกค้าเก่าลด 500.-บาท (กรุณาแจ้งด้วยครับ) | | | |
| • กรุ๊ปเหมาหมู่คณะ 10 ท่านขึ้นไป สอบถามเพิ่มเติมทางไลน์ @oceansmiletour หรือโทร. 0936468915 (โจ้) | | | |

|  |  |  |  |
| --- | --- | --- | --- |
| **Days** | **โปรแกรมทัวร์** | **อาหาร** | **Hotel** |
| 1 | สนามบินดอนเมือง – เจิ้งโจว | -/-/- | เจิ้งโจว 5 ดาว |
| 2 | เมืองลั่วหยาง - สุสานกวนอู - ถ้ำผาหลงเหมิน – เมืองซานเหมินเสีย | B/L/D | ซานเหมินเสีย 5 ดาว |
| 3 | ซานเหมินเสีย - สุสานทหารดินเผาจิ๋นซี – ซีอาน – จัตุรัสหอกลอง ตลาดมุสลิม | B/L/D | ซีอาน 5 ดาว |
| 4 | เจดีย์ห่านป่าใหญ่ - วัดลามะ - โชว์เส้นทางสายไหม – กำแพงเมืองซีอาน | B/L/D | ซีอาน 5 ดาว |
| 5 | นั่งรถไฟความเร็วสูง – เทียนสุ่ย - ถ้ำหินม่ายจีซาน – เมืองโบราณเทียนสุ่ย | B/L/D | เทียนสุ่ย 4 ดาว |
| 6 | เทียนสุ่ย - นั่งรถไฟความเร็วสูง – จางเย่ ภูเขาสายรุ้ง Rainbow Mountain | B/L/D | จางเย่ 5 ดาว |
| 7 | เมืองจางเย่ – วัดพระใหญ่ – ด่านเจียยี่กวน | B/L/D | เจียยี่กวน 5 ดาว |
| 8 | เจียยี่กวน – ตุนหวง – ถ้ำโมเกาคู (รวมรถแบตเตอรี่) - ตลาดซาโจว | B/L/D | ตุนหวง 5 ดาว |
| 9 | ขี่อูฐ ทะเลสาบวงพระจันทร์ - นั่งรถไฟความเร็วสูง - เมืองทูรูฟาน | B/L/D | ทูรูฟาน 5 ดาว |
| 10 | ถ้ำพระพันองค์ เมืองโบราณเกาชาง – บ่อน้ำคันเอ๋อจิ่ง หมู่บ้านอุยกูร์ถู่ยี่โกว | B/L/D | อูรูมูฉี 5 ดาว |
| 11 | ภูเขาหิมะเขาเทียนซาน – ทะเลสาบเทียนฉือ - วัดพระใหญ่ - ตลาดต้าปาจา | B/L/D | อูรูมูฉี 5 ดาว |
| 12 | อูรูมูฉี – บินภายใน - เจิ้งโจว - สนามบินดอนเมือง | B/L/D |  |

**วันแรก : สนามบินดอนเมือง – เจิ้งโจว**

14.00 น. พร้อมกันที่ สนามบินดอนเมือง อาคารผู้โดยสารชั้น 3 สายการบินนกแอร์ เจ้าหน้าที่คอยให้การต้อนรับและอำนวยความสะดวก (น้ำหนักกระเป๋าโหลด 20 กิโลกรัม / ถือขึ้นเครื่อง 7 กิโลกรัม)

16.35 น. ออกเดินทางสู่ เมืองเจิ้งโจว โดยสายการบินนกแอร์ เที่ยวบินที่ DD 3136 (บริการอาหารบนเครื่อง)

22.05 น. ถึง Zhengzhou Xinzheng Airport (CGO) เมืองเจิ้งโจว เป็นเมืองเอกของมณฑลเหอหนาน มีความสำคัญทางด้านคมนาคมในภาคกลางของจีนและเป็นศูนย์กลางแห่งการเดินทางท่องเที่ยวจีน มีแม่น้ำเหลือง (Yellow River) หรือแม่น้ำฮวงโห (Huang He) ซึ่งเป็นแม่น้ำที่ยาวเป็นอันดับสองของจีนไหลผ่าน หลังผ่านพิธีการตรวจคนเข้าเมืองแล้ว จัดชุดขนมปังเบอร์เกอร์ นำท่านเข้าที่พัก (Courtyard by Marriott Airport Hotel ระดับ 5 ดาว)

**วันที่สอง : เมืองลั่วหยาง – ดอกโบตั๋นบาน - สุสานกวนอู - ถ้ำผาหลงเหมิน – เมืองซานเหมินเสีย**

07.00 น. บริการอาหารเช้าที่โรงแรม (1) หลังอาหารนำท่านเที่ยวชม สวนดอกโบตั๋น "เทศกาลดอกโบตั๋นบานเมืองลั่วหยาง” (เฉพาะดือนเมษายน) เป็นเทศกาลชมดอกโบตั๋นที่สวยงามที่สุดในประเทศจีน ดอกโบตั๋นเป็นดอกไม้ที่มีความหมายดีๆที่เป็นมงคลสำหรับชาวจีนและเป็นหนึ่งในดอกไม้ที่เป็นสัญลักษณ์ของประเทศจีน จากนั้นนำท่านชม สุสานกวนอู เป็นที่ฝังศีรษะของกวนอู เทพเจ้าแห่งความซื่อสัตย์และโชคลาภ เป็น 1 ใน 3 ของศาลเจ้ากวนอูที่คนจีนนิยมเดินทางมากราบไหว้มากที่สุด

หมายเหตุ เทศกาลดอกโบตั๋นบานเมืองลั่วหยาง มีเฉพาะเดือนเมษายนเท่านั้นครับ

12.00 น. บริการอาหารกลางวันที่ภัตตาคาร (2) หลังอาหารนำท่านชม ถ้ำผาหลงเหมิน (ถ้ำหินประตูมังกร) เป็นกลุ่มถ้ำบนหน้าผา มีภูเขาเซียงซานทางทิศตะวันออกและภูเขาหลงเหมินทางทิศตะวันตก มีแม่น้ำอี๋สุ่ยไหลผ่านตรงกลาง มองดูเสมือนประตูที่มีมังกรโลดแล่นขนาบอยู่ จึงได้ชื่อว่า หลงเหมิน คือ ประตูมังกร จัดว่าเป็นแหล่งปฏิมากรรมโบราณที่มีชื่อเสียงที่สุดในจีน ถ้ำหินหลงเหมิน มีอายุราว 1,500 ปี เริ่มก่อสร้างในรัชสมัยเว่ยเหนือ จนถึงยุคราชวงค์ถังและซ่ง ปัจจุบันยังคงหลงเหลือถ้ำผาแกะสลักอยู่จำนวน 2,100 กว่าคูหา มีพระพุทธรูปสลักมากกว่า 100,000 องค์ องค์ใหญ่สูงสุด 17 เมตร องค์เล็กสุดเพียงแค่ 2 ซ.ม. ถ้ำผาหลงเหมินได้รับลงทะเบียนเป็นมรดกโลกเมื่อปี พ.ศ. 2543 (รวมรถกอลฟ์) จากนั้นออกเดินทางสู่ เมืองซานเหมินเสีย

19.00 น. บริการอาหารค่ำที่ภัตตาคาร (3) หลังอาหารพักผ่อนตามสบาย (พัก Swan Inter Hotel หรือระดับ 5 ดาว)



**วันที่สาย : เมืองซานเหมินเสีย - สุสานทหารดินเผาจิ๋นซี – ซีอาน – จัตุรัสหอกลอง ตลาดมุสลิม**

07.00 น. บริการอาหารเช้าที่โรงแรม (4) หลังอาหารนำท่านเที่ยวชม สุสานทหารดินเผาจักรพรรดิจิ๋นซี ใช้แรงงานในการสร้างถึง 4 แสนคน เวลาสร้างนานถึง 37 ปี ถูกสร้างในสมัยจักรพรรดิจิ๋นซีผู้เป็นปฐมกษัตริย์ของราชวงศ์ชิน สุสานทหารหุ่นแห่งนี้ชาวนาจีนได้ขุดค้นพบในปี ค.ศ. 1974 เป็นจำนวนกว่า 7,000 ตัวนับเป็นสุสานใต้ดินที่ใหญ่ที่สุดในโลก ถูกประกาศให้เป็นมรดกโลกในปี คศ.1979 (รวมรถกอล์ฟนำเที่ยว)

12.00 น. บริการอาหารกลางวันที่ภัตตาคาร (5) หลังอาหารนำท่านชม จัตุรัสหอกลอง ตั้งอยู่ใจกลางเมืองซีอานบนถนนซีต้าเจีย ตรงข้ามเป็น จัตุรัสหอระฆัง เป็นสถาปัตยกรรมสมัยราชวงศ์หมิง ต่อมาในสมัยราชวงศ์ชิงได้ทำการบูรณะขึ้นมาใหม่และให้ท่านช้อปปิ้งของฝากที่ ตลาดมุสลิม ซึ่งมีร้านของฝากของที่ระลึกมากมาย

19.00 น. บริการอาหารค่ำที่ภัตตาคาร (6) หลังอาหารพักผ่อนตามสบาย (พัก Delta by Marriott หรือระดับ 5 ดาว)



**วันที่สี่ : เจดีย์ห่านป่าใหญ่ - POP MART - วัดลามะ – โชว์เส้นทางสายไหม – กำแพงเมืองซีอาน**

07.00 น. บริการอาหารเช้าที่โรงแรม (7) หลังอาหารนำท่านเที่ยวชม วัดฉือเอิน ซึ่งเป็นที่ตั้งของ เจดีย์ห่านป่าใหญ่ วัดนี้เคยเป็นอารามหลวงที่สร้างขึ้นโดยฮ่องเต้ถังเกาจงเพื่อตอบแทนคุณมารดา หลังจากสร้างเสร็จได้นิมนต์พระถังซัมจั๋งมาเป็นเจ้าอาวาสและแปลพระคัมภีร์พระไตรปิฎกที่นำมาจากอินเดีย ลักษณะของเจดีย์จะคล้ายแบบอินเดีย มี 7 ชั้น สูง 64.7 เมตร ในสมัยก่อนจะสร้างเจดีย์ด้วยดินทั้งหมด จากนั้นนำท่านช้อปปิ้ง POP MART ที่ห้างสรรพสินค้า DA YUE CHENG อยู่ใกล้ๆกับวัดฉือเอิน

12.00 น. บริการอาหารกลางวันที่ภัตตาคาร (8) หลังอาหารนำท่านชม วัดลามะกว่างเหริน วัดลามะพระพุทธศาสนาแบบทิเบตเพียงแห่งเดียวในซีอานสร้างขึ้นเมื่อ ค.ศ. 1705 ครั้งคังซีฮ่องเต้ เสด็จเยือนนครซีอานและมีความเห็นว่าควรสร้างที่พักสำหรับลามะผู้ใหญ่จากทิเบตที่ต้องเดินทางผ่านเมืองซีอานเพื่อเข้าวังหลวงปักกิ่ง จากนั้นนำท่านชม โชว์เส้นทางสายไหม โชว์ที่บอกเล่าเรื่องราวเส้นทางการค้าโบราณจากนครฉางอาน (ซีอาน) ไปยังอินเดีย เปอร์เซีย ยุโรปและคาบสมุทรอาหรับ สัมผัสกับความอลังการตื่นตาตื่นใจและระบบแสงสีเสียงภายในโรงละครที่ยิ่งใหญ่ (โชว์ที่สวยงามที่สุดของเมืองซีอาน) จากนั้นนำท่านชม กำแพงเมืองซีอาน หรือ Xian City Wall หนึ่งในกำแพงเมืองของจีนที่เก่าแก่ที่สุด สร้างขึ้นสมัยราชวงค์หมิงประมาณ 600 กว่าปีมาแล้ว เป็นกำแพงเมืองโบราณที่สมบูรณ์ที่สุดของประเทศจีนที่หลงเหลืออยู่ในปัจจุบัน (ขึ้นบนกำแพง)

19.00 น. บริการอาหารค่ำที่ภัตตาคาร (9) หลังอาหารนำท่านเข้าที่พัก (พัก Delta by Marriott หรือระดับ 5 ดาว)



**วันที่ห้า : ซีอาน - รถไฟความเร็วสูง – เทียนสุ่ย - ถ้ำหินม่ายจีซาน – วัดฟูซี – เมืองโบราณเทียนสุ่ย**

07.00 น.  บริการอาหารเช้าที่โรงแรม (10) หลังอาหารนำท่าน นั่งรถไฟความเร็วสูง ขบวน D2723 (เวลา 09.41-11.28) เดินทางสู่ เมืองเทียนสุ่ย ชมวิวทิวทัศน์ระหว่างเส้นทาง

12.00 น. บริการอาหารกลางวันที่ภัตตาคาร (11) หลังอาหารนำท่านชม ถ้ำหินม่ายจีซาน (Maijishan Grottoes) ถ้ำหินที่ถูกสร้างขึ้นในช่วงปลายสมัยราชวงศ์ฉิน หรือราว ค.ศ.384-417 เมื่อคราวที่พุทธศาสนาจากอินเดียเข้าสู่จีนผ่านเส้นทางสายไหมก่อนจะถูกสร้างเพิ่มเติมในอีกช่วงหลายราชวงศ์ ถ้ำหินม่ายจีซานตั้งอยู่บนหน้าผาสูงในเขตม่ายจี เมืองเทียนสุ่ย มณฑลกานซู่ ทางตะวันตกเฉียงเหนือของจีน จัดเป็น 1 ใน 4 ถ้ำหินแกะสลักขนาดใหญ่ที่สุดของจีน ชื่อ “ม่ายจีซาน” มีความหมายถึง “กองรวงข้าวสาลี” ตามรูปลักษณ์ของภูเขาที่เหมือนรวงข้าวสาลีวางซ้อนกันอยู่ ปัจจุบันม่ายจีซานประกอบด้วยถ้ำน้อยใหญ่ 221 แห่ง และได้มีการอนุรักษ์พระพุทธรูปหินสลักกว่า 7,000 องค์ และภาพจิตรกรรมฝาผนังขนาดใหญ่กว่า 1,300 ตารางเมตร โดยถ้ำหินแกะสลักแห่งนี้โด่งดังด้านศิลปะการปั้นดินงดงามระดับโลกและมีชื่อเสียงในฐานะ “หอนิทรรศการศิลปะประติมากรรมตะวันออก” ได้รับการขึ้นเป็นมรดกโลก นำท่านชม ศาลเจ้าฝูซี เป็นศาลเจ้าที่สร้างขึ้นเพื่อระลึกถึงตระกูลเสินหนงที่สอนให้คนจีนรู้จักทำการเพาะปลูกการเกษตรในสมัยโบราณ จากนั้นนำท่านเที่ยวชม เมืองโบราณเทียนสุ่ย ชมสถาปัตยกรรมจีนโบราณที่ประดับประดาด้วยแสงสีสวยงาม มีร้านค้าร้านช้อปปิ้งของกินมากมาย

19.00 น.  บริการอาหารค่ำที่ภัตตาคาร (12) หลังอาหารพักผ่อน (พัก Holiday Inn Express Hotel หรือระดับ 4 ดาว)



**วันที่หก : เมืองเทียนสุ่ย - นั่งรถไฟความเร็วสูง – จางเย่ ภูเขาสายรุ้ง Rainbow Mountain**

07.00 น.  บริการอาหารเช้าที่โรงแรม (13) หลังอาหารนำท่าน นั่งรถไฟความเร็วสูง ขบวน D2701 (09.37-13.54) เดินทางสู่ เมืองจางเย่ โดยรถไฟผ่านที่ราบสูงชิงไห่ บางส่วนของเส้นทางผ่านที่ราบสูงถึง 3,600-3,800 เมตร ผ่านเขตหมู่บ้านของชาวทิเบต ชมวิวภูเขาหิมะ

12.00 น. บริการอาหารกลางวันบนขบวนรถไฟ (จัดอาหารข้าวกล่องอุ่นร้อน-ขนมปัง 14)

13.54 น. ถึง เมืองจางเย่ นำท่านชม ภูเขาสายรุ้ง เปลี่ยนรถเป็นรถอุทยาน นำท่านเที่ยวชม ภูมิทัศน์จางเย่ฉีเหลียนซานตันเสียตี้เม่า หรือ ภูเขาสายรุ้ง Rainbow Mountain จัดเป็นหนึ่งในภูมิทัศน์มหัศจรรย์ของธรรมชาติอันงดงามแปลกตาในเขตภูเขาฉีเหลียนซาน ครอบคลุมอาณาบริเวณกว้างขวางถึง 300 ตร.กม. อยู่บนระดับความสูง 2,000-3,800 เมตร สันนิษฐานว่ามีอายุมากกว่า 2 ล้านปี ผ่านการกัดกร่อนของธรรมชาติ ทำให้เห็นถึงชั้นของแร่ธาตุใต้ดินที่บ้างเป็นริ้วเลื่อมลายหลากสีสันสวยงามมีรูปร่างแปลกตามากมาย

19.00 น.  บริการอาหารค่ำที่ภัตตาคาร (15) หลังอาหารพักผ่อนตามสบาย (Zhangye Bing Guan Hotel ระดับ 5 ดาว)



**วันที่เจ็ด : เมืองจางเย่ วัดพระใหญ่ - เจียยี่กวน ปราการด่านตะวันตก**

07.00 น.  บริการอาหารเช้าที่โรงแรม (16) หลังอาหารนำท่านชม วัดพระใหญ่ – ต้าฝอซื่อ สร้างใน ปีค.ศ.1098 สมัยซีเซี่ยภายในวิหารใหญ่เป็นที่ประดิษฐานของพระนอนศักดิ์สิทธิ์องค์ใหญ่ที่สุดของประเทศจีน มีความยาว 34.5 ม. จากนั้นนำท่านเดินทางสู่ เมืองยี่กวน (ใช้เวลา 2.30 ชม.)

12.00 น. บริการอาหารกลางวันที่ภัตตาคาร (17) หลังอาหารนำท่านเที่ยวชม ด่านเจียยี่กวน ปราการด่านตะวันตกด่านแรกของกําแพงเมืองจีนที่สูงตระหง่านเป็นปราการที่แข็งแรงและสำคัญที่สุดในภาคตะวันตก ซึ่งสร้างขึ้นในราวปลายราชวงศ์หมิงถึงต้นราชวงศ์ชิง (กลางศตวรรษที่17) เที่ยวชมป้อมปราการและชมลานจัตุรัสป้อมปราการด้านในที่มีกำแพงรายล้อม (รวมค่ารถกอล์ฟ)

19.00 น. บริการอาหารค่ำที่ภัตตาคาร (18) หลังอาหารพักผ่อน (พัก Youth International Hotel หรือระดับ 5 ดาว)




**วันที่แปด : เจียยี่กวน – เมืองตุนหวง - ถ้ำโมเกาคู (รวมรถแบตเตอรี่) – ตลาดซาโจว**

07.00 น.  บริการอาหารเช้าที่โรงแรม (19) หลังอาหารออกเดินทางสู่ เมืองตุนหวง (5 ชม.) เป็นเมืองโอเอซิสและเมืองยุทธศาสตร์บนเส้นทางสายไหมที่นักเดินทางทุกคนต้องหยุดแวะเพื่อจัดเตรียมเสบียงให้พร้อมก่อนเดินทางผ่านทะเลทรายอันยาวไกล เมืองตุงหวงเป็นเมืองที่มีความเจริญรุ่งเรืองที่สุดในเส้นทางสายไหม

12.00 น. บริการอาหารกลางวันที่ภัตตาคาร (20) หลังอาหารนำท่านเที่ยวชม ถ้ำโมเกาคู หรือ เชียนฝอต้ง (รวมรถแบตเตอรี่) ชม ภาพยนต์ดิจิตอล ที่ถ่ายทอดเรื่องราวของถ้ำโมเกาคู ถ้ำโมเกาคูได้รับการขึ้นทะเบียนเป็นมรดกโลกจากองค์การยูเนสโกเมื่อปี ค.ศ. 1987 และได้รับการยกย่องเป็นแหล่งพุทธศิลป์ที่ยิ่งใหญ่ที่สุดของจีน เป็นสิ่งก่อสร้างมหัศจรรย์บนหน้าผาของภูเขาหมิงซาซาน ผาหินถูกเจาะเป็นถ้ำจำนวนทั้งสิ้น 492 ถ้ำ ภายในเป็นที่บรรจุพุทธประติมากรรมและภาพเขียนพุทธประวัติต่างๆ ในอดีตกาลและส่วนใหญ่ของถ้ำแห่งนี้ใช้เป็นสถานที่ประกอบพิธีทางศาสนา ปัจจุบันถ้ำโมเกาคูหรือรู้จักกันในชื่อถ้ำตุนหวนเป็นสถานที่ท่องเที่ยวสำคัญบนเส้นทางสายไหม

19.00 น. บริการอาหารค่ำที่ภัตตาคาร (21) พิเศษ สุกี้ตุนหวง หลังอาหารนำท่านช้อปปิ้งที่ ตลาดซาโจว ช้อปปิ้งของฝากเมืองตุนหวง ชมวิถีชีวิตและความเป็นอยู่กันตามอัธยาศัย (พัก Tianhe Hotel หรือระดับ 5 ดาว)



**วันที่เก้า : เนินทรายหมิงซาซาน ขี่อูฐ สระน้ำวงพระจันทร์ – นั่งรถไฟความเร็วสูง - เมืองทูรูฟาน**

07.00 น.  บริการอาหารเช้าที่โรงแรม (22) หลังอาหารนำนำท่านเดินทางสู่ เนินทรายหมิงซาซาน เทือกเขาทะเลทรายที่มีความยาวจากทิศตะวันออกไปยังทิศตะวันตก 40 กิโลเมตร จากทิศเหนือไปทิศใต้ 20 กิโลเมตร ยอดเขามีความสูงประมาณ 100 เมตร ทรายมีสีสันต่างกัน 5 สี คือ สีแดง เหลือง เขียว ขาว ดำ ที่มาของภูเขาหมิงซาซานแปลว่าภูเขาทรายร้องไห้ ตามตำนานเล่าว่าเคยมีกองทัพ 2 กองทัพกำลังสู้รบกันอยู่และในขณะนั้นได้เกิดพายุทรายพัดกระหน่ำ จึงทำให้ทั้ง 2 กองทัพถูกฝังทั้งเป็นภายใต้กองทราย ปัจจุบันภูเขาหมิงซาซานเป็นจุดท่องเที่ยวที่สำคัญของเมืองตุนหวง ให้ท่านได้ ขี่อูฐชมทะเลทราย ที่กว้างใหญ่ เดินตามกันเป็นทิวแถวไปตามสันทรายที่โค้งไปมา ภูเขาทรายดูเป็นประกายเมื่อต้องแสงอาทิตย์ตัดกับฟ้าสวยสีครามใสที่ท่านจะประทับ ใจ จากนั้นนำท่านชม สระน้ำวงพระจันทร์ เป็นบ่อน้ำผุดที่ไม่เคยเหือดแห้ง แม้จะอยู่กลางทะเลทรายหมิงซาซาน มีความลึกเฉลี่ยเพียง 6 เมตร ความกว้างของทะเลสาบจากทิศเหนือไปทิศใต้ประมาณ 100 เมตร และจากทิศตะวันตกไปทิศตะวันออก 25 เมตร ลักษณะของบ่อน้ำแห่งนี้คล้ายกับเสี้ยวพระจันทร์ จึงเป็นที่มาของ "สระน้ำวงพระจันทร์หรือสระน้ำพระจันทร์เสี้ยว" (รวมค่าขี่อูฐและค่ารถรางเที่ยวทะเลทราย)

12.00 น. บริการอาหารกลางวันที่ภัตตาคาร (23) หลังอาหารเดินทางสู่ เมืองหลิวหยวน Liuyuan นั่งรถไฟความเร็วสูง ขบวน D55 (16.35-19.56) เดินทางสู่ เมืองทูรูฟาน (Turpan) ในอดีตเป็นเมืองศูนย์กลางการค้าที่สำคัญแห่งหนึ่งบนเส้นทางสายไหมสายเหนือ ที่นี่เคยมีเมืองโบราณสำคัญๆ หลายแห่ง รวมทั้งเป็นจุดพักของกองคาราวานสินค้า

19.56 น. ถึง เมืองทูรูฟาน บริการอาหารค่ำที่ภัตตาคาร (24) หลังอาหารพักผ่อนตามอัธยาศัย (พัก Hampton by Hilton Turpan หรือระดับ 5 ดาว)




**วันที่สิบ : ถ้ำพระพันองค์ เมืองโบราณเกาชาง – บ่อน้ำคันเอ๋อจิ่ง หมู่บ้านโบราณอุยกูร์ถู่ยี่โกว - อูรูมูฉี**

07.00 น.  บริการอาหารเช้าที่โรงแรม (25) หลังอาหารนำท่านชม ถ้ำพระพันองค์(เชียนฝอต้ง) เป็นอีกหนึ่งถ้ำพุทธศิลป์ โบราณที่สำคัญของเส้นทางสายไหม เป็นมรดกโลกของจีนโบราณที่มีชื่อในวงการศิลปกรรมโลกประกอบด้วยถ้ำน้อย-ใหญ่กว่า 490 ถ้ำ เจาะตามผนังเขามีภาพเขียนและรูปปั้นเกี่ยวกับพระพุทธศาสนาที่เขียนด้วยสีสันอย่างงดงามจำนวนมากมายตั้งแต่สมัยราชวงศ์เว่ย-ถัง-หยวน ผ่านชม ภูเขาเพลิง หัวเยียนซาน ตามวรรณกรรมไซอิ๋ว เป็นภูเขาหินปนทรายสีแดง มีความยาว 10 กิโลเมตร กว้าง 10 กิโลเมตร สูง 500 เมตร โดยยอดที่สูงสุดนั้นสูง 850 เมตร ซึ่งตั้งอยู่กลางแอ่งกระทะของทะเลทราย มีอากาศร้อนมาก จากนั้นนำท่านชม เมืองโบราณเกาชาง เป็นเมืองโบราณบนเส้นทางการค้าขายเส้นทางสายไหมที่เจริญรุ่งเรืองมาก รวมทั้งเป็นเส้นทางพระพุทธศาสนามาสู่อินเดียในสมัยพระถั๋งซำจั๋ง จึงมีผู้คนมากมายหลายเชื้อชาติเคยอาศัยอยู่ในเมืองแห่งนี้ (รวมรถกอล์ฟ)

12.00 น. บริการอาหารกลางวันที่ภัตตาคาร (26) หลังอาหารนำท่านชม บ่อน้ำคันเอ๋อจิ่ง หรือ คาเรส อันเป็นระบบชลประทานที่ชาวเมืองทูรูฟานในอดีตใช้ภูมิปัญญาสร้างขึ้นมาโดยขุดอุโมงค์ส่งน้ำใต้ดินที่เอาน้ำจากหิมะที่ละลายจากภูเขาหิมะเทียนซาน (ภูเขาสวรรค์) เพื่อมาหล่อเลี้ยงชีวิตผู้คน มีระยะทางยาวรวมกว่า 5,000 กิโลเมตร จัดอันดับให้เป็นงานก่อสร้างโดยฝีมือมนุษย์ที่ยิ่งใหญ่เป็นอันดับ 3 ในแผ่นดินจีน จากนั้นนำท่านชม หมู่บ้านโบราณอุยกูร์ถู่ยี่โกว (Tuyugou Mazha Village) หมู่บ้านประวัติศาสตร์และวัฒนธรรมโบราณยาวนานกว่า 2,600 ปี มีภูมิทัศน์ทางวัฒนธรรมและธรรมชาติ รวมทั้งวัฒนธรรมทางพุทธศาสนาและวัฒนธรรมตะวันตกที่สะท้อนถึงภูมิหลังทางวัฒนธรรมของชาวอุยกูร์ซินเจียงมาอย่างยาวนาน จากนั้นออกเดินทางสู่ เมืองอูรูมูฉี เมืองหลวงของเขตปกครองตนเองซินเจียง มีพื้นที่เขตปกครองที่ใหญ่ที่สุดของจีน มีพรมแดนติดต่อกับประเทศต่างๆ ถึง 8 ประเทศ ได้แก่ มองโกเลีย, คาซัคสถาน, สาธารณรัฐคีร์กิซ, อุเบกิซสถาน, ทาจิกิซสถาน, อัฟกานิสถาน, ปากีสถาน และอินเดีย มีเทือกเขาถึง 3 แนว คือเทือกเขาอัลไต เทือกเขาเทียนซานและเทือกเขาคุนลุน

19.00 น. บริการอาหารค่ำที่ภัตตาคาร (27) หลังอาหารพักผ่อน (พัก Mercure Wanda Urumqi หรือระดับ 5 ดาว)

**วันที่สิบเอ็ด : ภูเขาหิมะเขาเทียนซาน – ทะเลสาบเทียนฉือ - วัดพระใหญ่หงกวงซาน - ตลาดต้าปาจา**

07.00 น.  บริการอาหารเช้าที่โรงแรม (28) หลังอาหารนำท่านเดินทางสู่ ภูเขาหิมะเขาเทียนซาน หรือเทือกเขาสวรรค์ สถานที่ท่องเที่ยวที่ขึ้นชื่อของเมืองอุรุมฉีและซินเจียง ภูเชาเทียนซานได้ถูกขึ้นทะเบียนเป็นมรดกโลกทางธรรมชาติจากยูเนสโก้ นำท่านชมวิวทิวทัศน์ของภูเขาหิมะและป่าสนเขารวมทั้งทะเลสาบ บนเทือกเขาเทียนซานมีทะเลสาบเล็กๆแห่งหนึ่งมีชื่อว่า “ทะเลสาบเทียนฉือ” (Heavenly Lake) หรือทะเลสาบสวรรค์เป็นทะเลสาบกลางหุบเขาที่เกิดจากการละลายของหิมะบนยอดเขา

12.00 น. บริการอาหารกลางวันที่ภัตตาคารบนเขาเทียนซาน (29) หลังอาหารนำท่านเดินทางสู่ วัดพระใหญ่หงกวงซาน Hong Guang Shan Temple ภายในวัดมีพรพุทธรูปองค์ใหญ่ มีเจ้าแม่กวนอิม จากนั้นนำท่านเดินทางไปช้อปปิ้งที่ ตลาดต้าปาจา เป็นตลาดพื้นเมืองที่เป็นสัญลักษณ์เมืองอูรูมูฉี จำหน่ายสินค้าพื้นเมือง เช่น อัลมอนด์, วอลนัท, กีวีอบแห้ง, ลูกเกด ฯลฯ แล้วยังมีสินค้าประเภทเครื่องดนตรีพื้นเมืองมากมาย

19.00 น. บริการอาหารค่ำที่ภัตตาคาร (30) หลังอาหารพักผ่อน (พัก Mercure Wanda Urumqi หรือระดับ 5 ดาว)

**วันที่สิบสอง : อูรูมูฉี - บินภายใน – เจิ้งโจว - สนามบินดอนเมือง**

07.00 น.  บริการอาหารเช้าที่โรงแรม (31) หลังอาหารพักผ่อน จากนั้นนำท่านออกเดินทางสู่ สนามบินอูรูมูฉี URC (บริการขนมปังเบอร์เกอร์ที่สนามบิน)

13.55 น. ออกเดินทางสู่ เมืองเจิ้งโจว โดยสายการบินภายในประเทศ Hainan (HU) / China Southern (CZ)

18.00 น. ถึง สนามบินเจิ้งโจว นำท่านบริการอาหารเย็นที่ภัตตาคาร (32) หลังอาหารรอต่อเครื่องเพื่อเดินทางกลับกรุงเทพ

23.05 น.  ออกเดินทางกลับสู่กรุงเทพฯ โดยสายการบินนกแอร์ เที่ยวบินที่ DD 3137

02.20 น. ถึง สนามบินดอนเมือง โดยสวัสดิภาพ

**• ค่าบริการนี้รวม**

1.ค่าตั๋วเครื่องบินตามระบุในโปรแกรม

2.ค่าโรงแรม 11 คืน (พักห้องละ 2 ท่าน ระดับ 5 ดาว)

3.ค่าอาหารทุกมื้อพร้อมอาหารว่างและเครื่องดื่ม

4.ค่ารถไฟความเร็วสูง / รถบัสปรับอากาศนำเที่ยว

5.ค่าประกันอุบัติเหตุระหว่างการเดินทาง

6.ค่าธรรมเนียมเข้าชมสถานที่ต่างๆ

7.ค่าน้ำหนักสัมภาระขึ้นเครื่องคนละ 20 กิโลกรัม

8.ค่าทิปไกด์และพนักงานขับรถจีน

9.หัวหน้าทัวร์ไทยนำเที่ยวตลอดการเดินทาง

**• การสำรองที่นั่ง**

1.วางมัดจำท่านละ 25,000.-บาท พร้อมส่งหน้าพาส – เบอร์โทรติดต่อ

2.ส่วนที่เหลือชำระก่อนการเดินทาง 25 วัน

**• การยกเลิกทัวร์**

1.ลูกค้ายกเลิกทัวร์ก่อนการเดินทาง 30 วัน บริษัทฯจะเก็บค่าใช้จ่ายตามความเป็นจริง เช่น ค่าตั๋วเครื่องบินหรืออื่นๆที่มี

2.กรณีผู้ร่วมเดินทางต่ำกว่า 10 ท่าน บริษัทฯขอสงวนสิทธิ์ในการยกเลิกการเดินทาง และคืนเงินทั้งหมด (ไม่หักค่าบริการใดๆ)

**• การเดินทาง** แนะนำกระเป๋าเดินทาง แนะนำแบบกระเป๋าล้อลาก ใบไม่ใหญ่มาก เพื่อสะดวกในการเดินทาง

**• เงื่อนไขอื่นๆ**

• บริษัทฯ ขอสงวนสิทธิ์ในการรับผิดชอบต่อค่าใช้จ่าย ในกรณีที่เกิดเหตุสุดวิสัย เช่น การยกเลิกเที่ยวบิน การล่าช้าของสายการบิน ภัยธรรมชาติ การจลาจลและทรัพย์สินที่สูญหายระหว่างเดินทาง ที่เกิดขึ้นเหนืออำนาจความควบคุมของบริษัทฯ

• ในระหว่างเดินทาง หากท่านไม่ใช้บริการใดๆ ถือว่าท่านสละสิทธิ์ ไม่สามารถเรียกร้องขอค่าบริการคืนได้

**• นั่งรถไฟตามรอยเส้นทางพระพุทธศาสนาและเส้นทางการค้าโบราณ**

